stanford-oval/wikipedia huggingface dataset:
גרנד פרי סינגפור
תיאור המסלול

מסלול המירוץ מתבצע במעגל מפותל באורך מסלול כולל של מעל 305 קילומטרים (190 מייל) הכולל 62 חזרות על מסלול באורך 4.94 ק"מ, אשר בשילוב עם תכונות הקרבה שלו לקירות מוביל לצורך תכוף בשימוש במכוניות בטיחות, ומרחיב עוד יותר את זמן המירוץ עד להתקרבות למגבלת זמן של שעתיים.
המירוץ בוחן עמידה במגבלות הן לנהגים והן למכוניות. יש לו כמה פניות של 90 מעלות, עם רמה גבוהה של שונות, הכוללת קטעים טכניים ושינויי כיוון מהירים. העקיפה נעשית בעיקר בסוף הגזרה הראשונה, שם המהירויות הגבוהות ביותר. אזורי מרווח בריחה קיימים בקצה המקטעים הישרים הארוכים, אך הם קצרים בסטנדרטים של פורמולה 1. במרבית מקטעי המסלול, מכוניות רצות קרוב מאוד לחומות. באופן כללי, הניצחון תלוי בניסיון ובכישוריו של הנהג.
מנצחי המרוץ

| שנה | נהג | יצרן | אליפות | מסלול |  |
| --- | --- | --- | --- | --- | --- |
| 2024 | בריטניה לנדו נוריס | מקלארן | פורמולה 1 | מרינה ביי |  |
| 2023 | ספרד  קרלוס סאינס | פרארי | פורמולה 1 | מרינה ביי |  |
| 2022 | מקסיקו סרחיו פרס | רד בול | פורמולה 1 | מרינה ביי |  |
2021 – 2020: לא התקיים
| 2019 | גרמניה סבסטיאן פטל | פרארי | פורמולה 1 | מרינה ביי |  |
| 2018 | בריטניה לואיס המילטון | מרצדס | פורמולה 1 | מרינה ביי |  |
| 2017 | בריטניה לואיס המילטון | מרצדס | פורמולה 1 | מרינה ביי |  |
| 2016 | גרמניה ניקו רוזברג | מרצדס | פורמולה 1 | מרינה ביי |  |
| 2015 | גרמניה סבסטיאן פטל | פרארי | פורמולה 1 | מרינה ביי |  |
| 2014 | בריטניה לואיס המילטון | מרצדס | פורמולה 1 | מרינה ביי |  |
| 2013 | גרמניה סבסטיאן פטל | רד בול-רנו | פורמולה 1 | מרינה ביי |  |
| 2012 | גרמניה סבסטיאן פטל | רד בול-רנו | פורמולה 1 | מרינה ביי |  |
| 2011 | גרמניה סבסטיאן פטל | רד בול-רנו | פורמולה 1 | מרינה ביי |  |
| 2010 | ספרד פרננדו אלונסו | פרארי | פורמולה 1 | מרינה ביי |  |
| 2009 | בריטניה לואיס המילטון | מקלארן-מרצדס | פורמולה 1 | מרינה ביי |  |
| 2008 | ספרד פרננדו אלונסו | רנו | פורמולה 1 | מרינה ביי |  |
2007 – 1974: לא התקיים
| 1973 | אוסטרליה ורן שופן | מרס-הארט | פורמולה ליברה | תומסון רוד |  |
| 1972 | אוסטרליה Max Stewart | מילדרן-ווגוט | פורמולה ליברה | תומסון רוד |  |
| 1971 | ניו זילנד גרהאם לורנס | ברבהאם-פורד | פורמולה ליברה | תומסון רוד |  |
| 1970 | ניו זילנד גרהאם לורנס | פרארי | פורמולה ליברה | תומסון רוד |  |
| 1969 | ניו זילנד גרהאם לורנס | מקלארן-פורד | פורמולה ליברה | תומסון רוד |  |
| 1968 | אוסטרליה גארי קופר | אלפין–פורד | פורמולה ליברה | תומסון רוד |  |
| 1967 | סינגפור רודני סיו | מרלין–פורד | פורמולה ליברה | תומסון רוד |  |
| 1966 | סינגפור לי האן שנג | לוטוס-פורד | פורמולה ליברה | תומסון רוד |  |
הערות שוליים

1 2  Singapore confirms 2008 night race, Formula 1.com, 11 May 2007
↑  'If you survive Singapore, you’re fit for anything else in F1' – Drivers brace for toughest race on calendar | Formula 1®, Formula 1® - The Official F1® Website (באנגלית)
↑  לוק סמית, מדוע סינגפור היא האתגר הגדול ביותר לנהגי פורמולה 1 (באנגלית), באתר Motor Sport, ‏1 באוקטובר 2022
↑  Sports In Independent Singapore
↑  SingTel to sponsor first Singapore Grand Prix, Formula1.com, 16 November 2007
↑  Let there be light - illuminating the Singapore Grand Prix, Formula1.com, 8 February 2008
↑  Singapore to revise track for 2009 race, Autosport, 7 January 2009
↑  Singapore GP track invader arrested by police, Autosport, 20 September 2015
↑  Singapore extends Formula 1 GP deal until 2017, a Autosport, 22 September 2012
↑  Singapore GP extends F1 deal, Eurosport, 15 September 2017
↑  Singapore Grand Prix called off for 2021 calendar, Formula1.com, 4 June 2021
↑  Singapore Grand Prix 2024 - F1 Race, www.formula1.com (באנגלית)
↑  FORMULA 1 (2015-09-20), What To Watch For In Singapore, נבדק ב-2024-10-06
↑  FIGHT NIGHT: How brutal Singapore GP pushes drivers to the limit | Formula 1®, Formula 1® - The Official F1® Website (באנגלית)
שיקו חייק

| --- | --- |
אין תמונה חופשית
 לידה:  17 בדצמבר 1975 (בן 48) 
 מוקד פעילות:  ישראל 
 סוגה:  מוזיקה מזרחית 
 שפה מועדפת:  עברית 
 
שי (שיקו) חיים (חייק) (נולד ב-17 בדצמבר 1975) הוא זמר מוזיקה מזרחית, מעבד מוזיקלי וקלידן ישראלי.
ביוגרפיה

חייק גדל בפתח תקווה. אביו הוא מנשה אבו סבח, אחד מגדולי הזמר העיראקי בעבר. כבר בגיל צעיר, למד חייק לנגן על קלידים ללא מורה, מה שיצר לו את הכינוי "שיקו ילד הפלא". לפני קריירת הזמר, הוא עבד כקלידן ומעבד מוזיקלי עם זמרים רבים כמו דורון מירן, יובל פרי ועוד, וכן המנהל המוזיקלי של הזמרת זהבה בן מס׳ שנים.
בפברואר 2010 נישא להודיה מירי אוחנה, מעצבת אופנה, ולהם 4 ילדים.
קריירה מוזיקלית > "המסתורי"

אלבומו הראשון של חייק יצא בשנת 1998 ונקרא "אל האור". באלבום זה, הוא לא חשף את פניו ואת זהותו, אך כן חשף את כישוריו הן כזמר והן כמעבד מוזיקלי וקלידן מוכשר, ושר תחת השם "המסתורי" (זאת, לדבריו, כדי שאנשים יעריכו את האלבום לפי השירים, ולא לפי האמן, שבעולם המוזיקה המזרחית ידוע כמעבד והמנהל המוזיקלי של זהבה בן). למרות שהאלבום לא נחל הצלחה רבה, אפילו לא בחובבי הזאנר, הוציא חייק את האלבומים "בשבילך הכול עשיתי" ו"מתגעגע", עדיין כ"המסתורי"; באלבום "מתגעגע" הוא חשף את שמו האמיתי, אבל ללא תמונה.
קריירה מוזיקלית > אחרי "המסתורי"

האלבום הבא שהוציא חייק הוא "כבר לא מסתורי", שכשמו הוא מרמז שחייק חשף את זהותו לגמרי. אלבום זה הצליח מאוד, ואחד השירים המפורסמים שלו, "בדקות של געגוע", הגיע למקום מכובד ברשימת השירים בגלגלצ, ויצר תקדים במוזיקה המזרחית בסגנון טורקי.
בהמשך הדרך, חייק הוציא אלבומים נוספים כמו "בדרך לפסגה", "שירים שעושים לי פרפרים" (אלבום עם ביצועים לשירים ישראלים מוכרים, ובו גם הושמעו טעימות מן האלבום הבא, "כתבתי לך": השירים "כתבתי לך", "הנפש התאומה שלי", "לכבודך", "מתוקה" ו"כל הזמן"), שני אלבומי דאנס בדרבוקות ("דואט מוזיקלי" ו"המחשמלים"), שבו משולבים דרבוקות ומוזיקת דאנס בניצוחם של חייק ואמן הדרבוקות רמזי קטנאני (נגן הדרבוקות של אייל גולן), אלבום אוסף שכלל 2 שירים חדשים וחידושים לשירים "זה לא מגיע לי ילדה" ו"מתגעגע", וגם "הקונצרט", אלבום מתוך הופעה חיה של חייק בצפון (השירים בהופעה מתוך האלבום "בדרך לפסגה"). הופעה זו גם יצאה לאור ב-DVD ונמצאת לצפייה ב-HOT VOD.
האלבום "כתבתי לך" שוחרר ב-30 באוגוסט 2007 לאחר עבודה של כ-3 שנים. הפקת האלבום והקלטת השירים נעשו בטורקיה, עם תזמורת "קאמפה איסטנבול", שמנגנת עבור איברהים טטליסס, גדול זמרי טורקיה. בין היתר, האלבום כולל את השירים "מתוקה", "כל הזמן", "הכל למענך", הלהיט הגדול "טיפה של אושר", "כתבתי לך", "שיהיה לך טוב", "לא עושה חשבון", "הנפש התאומה שלי", "קול צחוקך", "כשתזכרי", "לעצמי לא סולח" ו-"לכבודך". השירים "מתוקה" ו-"טיפה של אושר" הושמעו תדיר בערוץ 24 לאחר חשיפתם. לאחר מכן הוציא חייק סינגל - "מכתב למזכרת".
ב-2009 הוציא סינגל שנקרא "אלת האהבה". בינואר 2010 הוציא סינגל שנקרא "שקוף". חודש לאחר מכן, ב-21 בפברואר, הוציא את אלבומו "דרך חדשה". אביה של אשתו (שמעון אוחנה) כתב את רוב שירי האלבום.
בנובמבר 2017 השתתף בעונה השלישית של התוכנית אקס פקטור אך לא עבר את שלב האודישנים.
חייק היה המעבד המוזיקלי והשתתף בכתיבת חלק מהשירים מאלבומיו של יובל פרי. העיבודים שחלקם נעשו לשירים טורקיים, היו מלאים בעושר סגנוני ובערבסקות.
דיסקוגרפיה > אלבומי "המסתורי"

אל האור - 1998
בשבילך הכול עשיתי - 1999
מתגעגע - 2000
דיסקוגרפיה > אלבומים לאחר תקופת "המסתורי"

כבר לא מסתורי - 2001
האוסף - 2004
בדרך לפסגה - 2005
שירים שעושים לי פרפרים - 2006
הקונצרט - דיסק ההופעה - 2007
כתבתי לך - 2007
דרך חדשה - 2010
ישיבת ההסדר נתיבות

| --- | --- |

 ישיבת הסדר
 השתייכות:  ציונות דתית, ישיבות הסדר
 תקופת הפעילות:  ה'תש"ס (2000) – הווה
 מייסדים:  הרב ישראל פרידמן בן-שלום, הרב דוד אסולין ושמוליק בן שלום
 בעלי תפקידים
 ראש ישיבת ההסדר:  הרב ישראל פרידמן בן-שלום והרב דוד אסולין (מכהן כיום).
 באחריות:  איגוד ישיבות ההסדר
 תלמידים
 :  כ-50
 מיקום
 מיקום:  נתיבות
 קואורדינטות:  31°25′24″N 34°35′32″E﻿ / ﻿31.423384984199°N 34.592179213114°E﻿ / 31.423384984199; 34.592179213114
 https://www.yhn.co.il
  מפת מיקום  מפה דינמית   (למפת מערב הנגב מוגדלת) ישיבת ההסדר נתיבות(למפת מערב הנגב רגילה) ישיבת ההסדר נתיבות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת ההסדר נתיבות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת ההסדר נתיבות  he ישיבת ההסדר נתיבותhe ישיבת ההסדר נתיבותמפת  __ נתיבות (in English: Netivot) [‌צפון הנגב‌]מצפון, מדרום וממערב: __ מועצה אזורית שדות נגב (in English: Sdot Negev Regional Council) ממזרח: __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0;
 
ישיבת ההסדר "אהבת ישראל" היא ישיבת הסדר בנתיבות. הישיבה הוקמה בשנת ה'תש"ס (2000) ובה כחמישים תלמידים, מתוכם כ-20 בפרק השירות הצבאי. הישיבה הוקמה על ידי הרב ישראל פרידמן בן-שלום (האדמו"ר מפאשקן), בנו שמוליק בן שלום והרב דוד אסולין המכהן בה כיום כראש הישיבה.
דרך ומטרות

הישיבה מדגישה את ערכי האחריות, התרומה לכלל והמחויבות האישית כלפי כל אדם מישראל, כמבוטא גם בשמה. שם זה נבחר על ידי הרב ישראל בן שלום גם על שם ספרו של האדמו"ר מחסידות ויז'ניץ, הרב ישראל הגר, ועל שם הסבא ישראל מרוז'ין. הישיבה מדגישה ש”הדבקות בקב"ה היא גם דבקות רוחנית מיסטית וגם דבקות במידותיו, אשר כולן מידות של חסד, רחמים והשפעה לזולתו”. על מנת ליישם ערכים אלו, הלימוד בישיבה מעמיק ונוגע גם לתחומים אקטואליים לפרט ולכלל. בנוסף מעודדת הישיבה התנדבות נרחבת. בתחומי גמילות חסדים ותרומה לקהילה. ישיבת נתיבות חורטת על דגלה לימוד תורה מעצים באזור עוטף עזה ודרום הארץ על מנת לחזק ולהעצים חיים משותפים בכל חלקי העם. בוגרים רבים של הישיבה בוחרים לגור בנתיבות מתוך תחושת שליחות וחיבור לישיבה ולערכיה בעקבות כך נוצרה בנתיבות קהילה גדולה וחזקה של בוגרי ישיבת ההסדר לאורך השנים. בשנים האחרונות העיר נתיבות מתפתחת כעיר גדולה בנגב המערבי ומציעה מגורים איכותיים וחיי חברה וקהילה עשירים.
הישיבה שואפת ”ליצור תודעה בה המושגים: 'אדם מאמין' ו'תלמיד חכם' מכילים בתוכם ערכים של חלוציות, אידיאליסטיות, אכפתיות ונשיאה בעול עם הזולת”.
דרך ומטרות > הלימוד בישיבה > גמרא

שיטת הלימוד בישיבה מכוונת ליישם את מסקנת התלמוד הבבלי במסכת קידושין, דף מ', עמוד ב', ש”תלמוד גדול, שהתלמוד מביא לידי מעשה” - יש להסיק מהלימוד מסקנות לחיי המעשה. הלימוד פותח בעיון בפסוקי התנך שמובאים בהקשר לסוגיה, עיון במדרשי ההלכה והאגדה ובירושלמי ובהמשך לימוד הראשונים והאחרונים על הסוגיה. הלימוד שואף להגיע אל התוכן הפנימי של הסוגיה.
דרך ומטרות > הלימוד בישיבה > מחשבה

בנוסף להתמקדות בכתבי הרמב"ם והראי"ה קוק, הישיבה גם הולכת לאורה של חסידות רוז'ין, שעל פי תפיסת ראשיה רואה את מהות החסידות בערכי כלל ישראל. בהקשר זה נלמדת בין השאר תורתו של הרב יעקב פרידמן (האדמו"ר מהוסיאטין). קיים דגש בישיבה על מפגש עם עולם המחשבה והפסיקה הספרדי כגון כתבי הרב עוזיאל, פסקי הרב משאש והרב עובדיה יוסף. במחשבה וחסידות הישיבה שואבת מרוח חסידות רוז'ין שהרב פרידמן-בן שלום, הוא נצר לרב ישראל  מרוז'ין, חסידות שהייתה מחוברת בנימי נפשה לציונות, וסיסמתה - ”לְבִלְתִּי יִדַּח מִמֶּנּוּ נִדָּח” (ספר שמואל ב', פרק י"ד, פסוק י"ד). ביחס לכל אחד ואחד מישראל. בכך גם מתקשרת הישיבה למגמה הנאו-חסידית בציבור הדתי-לאומי. הרוח החסידית מתבטאת בישיבה גם בהתוועדויות ובניגונים מיוחדים מבית רוז'ין.
דרך ומטרות > הלימוד בישיבה > צוות חינוכי

הצוות החינוכי כולל את ראש הישיבה הרב דוד אסולין, הרב אסף ברלינר, הרב חגי דביר, הרב שמעון ישראלי, הרב מתן אבשטיין והרב ברוך בן-אבו. (ארבעת האחרונים הם בוגרי הישיבה).
הרב ישראל פרידמן בן-שלום לימד בישיבה שיעורים בחסידות וגמרא עד פטירתו בשנת ה'תשע"ז. לאחר פטירתו המשיך את דרכו בישיבה בנו הושע פרידמן בן-שלום. תלמידי הישיבה נוסעים לטישים מרכזיים הנערכים על ידו בשכונת גילה בירושלים בקהילת בית ישראל.
בעבר לימדו בישיבה  שמוליק בן שלום, הרב מוטי מטלון, הרב יוסי אליצור, הרב אלקנה שרלו, הרב אוריאל עיטם, הרב דביר כהן, הושע פרידמן בן שלום, הרב פרופ' עודד ישראלי,  ד"ר צבי צמרת וד"ר מנחם בן שלום.
פרסומים

נתיבה - מאמרים תורניים פרי עטם של רבני הישיבה, תלמידיה ובוגריה (שלושה כרכים).
אסופות - כתב עת לענייני אגדה (עד עתה יצאו שבעה גליונות), המביא פירות מלימוד האגדה בישיבה ומימי העיון באגדה המתקיימים בכל שנה לזכרו של תלמיד הישיבה אסף רדמן.
דרך המלך - גזענות ואפליית גויים בהלכה, אלטרנטיבה הלכתית ומטא-הלכתית לספר תורת המלך. נכתב על ידי בוגר הישיבה, אריאל פינקלשטיין.
הזכירו לפניו - דיסק ניגוני חסידות רוז'ין שהוקלט על ידי תלמידי הישיבה.
בעל השמועה - ספר לזכרו של הרב ישראל פרידמן בן שלום זצ"ל העוסק במפגשים שלו עם דמויות שונות.
הערות שוליים

↑  ישיבת ההסדר 'אהבת ישראל' נתיבות, ריאיון עם הרב דוד אסולין - על הרב ישראל פרידמן בן-שלום זצ"ל, באתר יוטיוב, ‏5.7.17
1 2  אודות הישיבה, באתר ישיבת אהבת ישראל
↑  התנדבויות, באתר ישיבת אהבת ישראל
↑  פרוייקט הישיבות של סרוגים: ישיבת ההסדר בנתיבות, באתר "סרוגים", 23 בנובמבר 2010
↑  ישראל כהן, ‏בגלל יום העצמאות: הרבי חבש שטריימל ביארצייט לאביו, באתר כיכר השבת, 22 באפריל 2018
↑  ישראל כהן, ‏כך נראה ה'טיש' הראשון של האדמו"ר מגילה • צפו, באתר כיכר השבת, 31 באוגוסט 2017
↑  כתב העת נתיבה, באתר אסיף
↑  כתב העת אסופות, באתר אסיף
↑  צופיה הירשפלד, נגד הגזענות ב"דרך המלך", באתר ynet, 14 בדצמבר 2010
↑  בעל השמועה, באתר הישיבה
| --- | --- |
בקרת זהויות :  NLI: 987007302743705171  LCCN: no2014146974   WorldCat (עם LCCN): no2014-146974
טייפון (נשק)

עמדת טייפון חמושה בתותח 25 מ"מ על ספינת שלדג של חיל הים הישראלי
טייפון (Typhoon) היא מערכת נשק מיוצבת לספינות מלחמה שפותחה ומיוצרת על ידי רפאל מערכות לחימה מתקדמות. את הטייפון ניתן לחמש במגוון מקלעים ובתותחים אוטומטיים עד קליבר 30 מ"מ. עמדת הטייפון נשלטת בידי לוחם המפעיל את המערכת מעמדת שליטה מרוחקת, כאשר מנועי ייצוב (מכווני גירוסקופ) מסייעים בייצוב התותח, על מנת להבטיח ירי מדויק בכל מצב ים.
עמדת הטייפון הראשונה, שציונה הוא Mk-23, הושקה ב-1997, ועד לשנת 2006 מכרה רפאל יותר מ-120 מערכות טייפון מסוג זה ומהגרסאות המתקדמות שפותחו אחריה. הטייפון נמצא בשירות חיל הים הישראלי על ספינות דבורה, סופר דבורה, שלדג וסער 6, כאשר הוא חמוש בתותח M242 Bushmaster אוטומטי 25 מ"מ, מתוצרתה של חברת מקדונל דאגלס.
מחשבי עמדת הטייפון מאפשרים למפעיל הנשק לשמור על המטרה בין כוונות הנשק ללא תלות בתנודות הגלים והשינויים בכיוון הפלגתה של הספינה. כדי להשיג יכולת זו, מוזנים אל מחשבי העמדה כל העת נתונים בדבר כיוון ההפלגה ותנועת הספינה הנגרמת על ידי הגלים שתחתיה, ומחשבים אלו מזינים אל מנועי העמדה השולטים בתנועת התותח את התיקונים הדרושים לשם שמירת קנה התותח בכיוון המטרה כל העת. הדיוק של מערכת הייצוב רב, ומגיע עד כדי 0.25 מילי-רדיאן, כלומר: הקנה נשאר מכוון עד לסטיות של 25 ס"מ ממטרה בטווח 1,000 מטר.
לעמדה יתרון על פני מערכות נשק מייצבות אחרות כיוון שאינה מערכת "חודרת סיפון", קרי מערכת שהתקנתה על גבי סיפון הספינה לא דורשת יצירת חור בסיפון ופינוי השטח שתחתיו.
מפעיל הטייפון יכול לכוון את הנשק באופן ידני באמצעות שימוש במשענות כתף ("מכתופים") ומתגי הפעלה ייעודיים, אולם כדי להפעיל את יכולות הייצוב של המערכת עליו להפעיל את התותח מעמדת הנשק הממוקמת בתוך הספינה. במקרה זה, יכול המפעיל לכוון את הנשק אל המטרה באחת מן החלופות הבאות: לקבל קלט ממצלמה אלקטרו-אופטית המובנה במוצב הנשק, לקבל קלט ממצלמה אלקטרו-אופטית חיצונית (כגון כזו הממוקמת על תורן הספינה), או לכוון את התותח על ידי קבלת נתוני כיוון ומרחק של מטרה ממכ"ם הספינה.
התותחים אותם ניתן להתקין על המערכת הם ATK בושמאסטר, אורליקון, מאוזר או Giat בקליברים של 20–30 מ"מ. התחמושת הנישאת על העמדה נעה בין 160 ל-200 פגזים, תלוי בקליבר התותח המותקן. טווח הצידוד של הטייפון הוא כ-120 מעלות לכל כיוון, וטווח העלרוד שלו נע בין 12.5° כלפי מטה ל-40.5° כלפי מעלה. משקל טייפון עם תותח אך ללא תחמושת נע בין 690 ל-750 ק"ג, תלוי בתותח ובחיישנים המותקנים לו.
גרסאות

Typhoon GSA - חמוש בתותח וטילי קרקע-אוויר (טיל נ"מ)
Typhoon DSA - חמוש באמצעי הטעיה וטילי קרקע-אוויר)
Typhoon GS - חמוש בתותח ובטילי קרקע-קרקע או הספייק-ER
Typhoon G - חמוש בתותח בקליבר 20 או 23 מ"מ ואמצעים אלקטרו-אופטיים
Mini Typhoon - חמוש במקלע כבד בקליבר 12.7 מ"מ (0.5 אינץ')
משתמשים

ישראל ישראל :
שלדג - חמוש בתותח אוטומטי M242 בושמאסטר
סופר דבורה סימן 2 - חמוש בתותח אוטומטי M242 בושמאסטר
סופר דבורה סימן 3 - חמוש בתותח אוטומטי M242 בושמאסטר
סער 4.5 - חמוש בתותח אוטומטי M242 בושמאסטר
פרוטקטור (כלי שיט) - מיני-טייפון
סער 6 - שתי עמדות טייפון חמושות בתותח אוטומטי וטילי ספייק
ארצות הברית ארצות הברית
תחת השם Mk38 Mod 2, בחיל הים האמריקאי. מיוצר ברישיון על ידי BAE Systems בשיתוף פעולה עם רפא"ל.
אוסטרליה אוסטרליה :
אדלייד - מיני-טייפון (זמני עבור משימות במזרח התיכון)
ארמידייל - חמוש בתותח אוטומטי M242 בושמאסטר
אנזק - מיני-טייפון (זמני עבור משימות במזרח התיכון)
קנימבלה
האיים המלדיביים האיים המלדיביים :
קולומבו - Ultar Fast Attack Craft
ניו זילנד ניו זילנד :
אנזק - מיני-טייפון חמוש ב-M2 בראונינג
סינגפור סינגפור :
אנדורנס - חמוש ב-Mk38 Mod 2 בקליבר 25 מ"מ
פרוטקטור - מיני-טייפון Mk49 Mod 0
ספינת סיור של משטרת משמר החופים
סרי לנקה סרי לנקה :
קולומבו - Ultar Fast Attack Craft
ראו גם

קטלנית - עמדת נשק של רפא"ל לרכב קרבי משוריין של צבא היבשה
סיקולית

| --- | --- |
 אזורים:  סיקלי 
 כתב:  אלפבית יווני 
 קוד ISO 639-3:  scx 
 ראו גם:  שפה • כתב • רשימת שפות
 
סיקולית (בלטינית: Lingua Sicula) היא שפה הודו-אירופית נכחדת שהייתה מדוברת במרכז ובמזרח סיציליה על ידי הסיקלי. הוא מתועדת בפחות משלושים כתובות מסוף המאה ה-6 עד המאה ה-4 לפני הספירה, ובערך עשרים וחמש קטעי כתבים של סופרים עתיקים.
מיון

מקורות עתיקים מציינים שהעם הסיקולי נכנסו לסיציליה מחצי האי האיטלקי בסביבות המאה ה-13 או אמצע המאה ה-11 לפני הספירה (או בשני גלים), והעבירו או "דחפו" את התושבים הקודמים, הסיקאני והאלימי, למערב האי.
הדעה המודרנית הרווחת היא שהסיקולית הייתה שפה איטלית, אם כי מיעוט המקורות והקשיים בפירוש כתובות והגהות לא מאפשרים להגיע למסקנה מוחלטת.
עדויות

בכתובות בסיקולית השתמשו באלפבית היווני, יחד עם הכתב מקומי שהיה מבוסס על כתבים יווניים מערביים, כנראה הגרסה האווית – כלקידיקית. לפי המלומד מרקוס הרטמן, "מתוך פחות משלושים הכתובות בסך הכל, רק שש נראות, לפחות בחלקן, מובנות והן כנראה סיקוליות (כלומר, בוודאי לא יווניות ולא שייכות לאיזו שפה איטלית או טרום איטלית אחרת)."
לדוגמה:
ΝΕΝΔΑΣ Π̣Υ̣[----]Σ ΤΕΒΕΓ ΠΡΑΑΡΕΙ ΕΝ ΒΟ[.]ΡΕΝΑΙ ϜΙΔΕ ΠΑΓΟΣΤΙΚΕ ΑΙΤΕ[--]ΛΥΒΕ
nendas ˌ puṛẹṇọṣ ˌ tebeg ˌ praarei ˌ en ˌ bo?renai ˌ vide ˌ pagostike ˌ aite?ṇ?ụbe.
אסטלה (מצבת אבן) מ: Sciri Sottano (בערך 600 לפני הספירה)
ביבליוגרפיה

Agostiniani, Luciano (1992). "Les parlers indigènes de la Sicile prégrecque". Lalies. 11: 125–157. ISSN 0750-9170.
de Simone, Carlo (1999). "L'epigrafia sicana e sicula". Annali della Scuola Normale Superiore di Pisa: 499–507. ISSN 0392-095X.
de Simone, Carlo (2006). "Ancora su Siculo e Sicano".  In Michelini, Chiara (ed.). Guerra e pace in Sicilia e nel Mediterraneo antico (VIII−III sec. a.C.). Vol. 2. Pisa: Scuola Normale Superiore. pp. 689–692. ISBN 978-8876422102.
Hartmann, Markus (2017). "Siculian".  In Klein, Jared; Joseph, Brian; Fritz, Matthias (eds.). Handbook of Comparative and Historical Indo-European Linguistics. Vol. 3. Berlin: Walter de Gruyter. pp. 1854–1857. doi:10.1515/9783110542431-026. ISBN 978-3-11-054243-1. S2CID 242076323.
Palmer, Leonard Robert (1988). The Latin Language. Norman, Oklahoma: University of Oklahoma Press. ISBN 978-0-8061-2136-9.
Tribulato, Olga (2012). Language and Linguistic Contact in Ancient Sicily. Cambridge, England: Cambridge University Press. ISBN 978-1-139-85193-0.
לקריאה נוספת

Agostiniani, Luciano (2012). "Alfabetizzazione della Sicilia pregreca". Aristonothos. Rivista di Studi sul Mediterraneo Antico (4): 139–164. doi:10.6092/2037-4488/1940. ISSN 2385-2895.
Agostiniani, Luciano; Cordano, Federica (2002). "L'ambiente siculo" [The Sicilian Environment].  In Cordano, Federica; Di Salvatore, Massimo (eds.). Il Guerriero di Castiglione di Ragusa: Greci e Siculi nella Sicilia Sud-orientale: atti del Seminario, Milano, 15 maggio 2000 [The Warrior of Castiglione di Ragusa: Greeks and Sicilians in south-eastern Sicily: proceedings of the Seminary, Milan, 15 May 2000]. Hesperìa (באיטלקית). Vol. 16. Rome: L'Erma di Bretschneider. pp. 77–89. ISBN 88-8265-163-0.
Dell'Oro, Francesca (2017). "Une Nouvelle Attestation du Substrat « sicule » en Sicile ?: Quelques Réflexions à Propos de la Légende Méconnue d'une Monnaie d'Himère" [A New Attestation of the 'Siculian' Substrate in Sicily?: Some Thoughts on the Unrecognized Legend of a Himeran Coin]. Historische Sprachforschung / Historical Linguistics. 130: 5–16. doi:10.13109/hisp.2017.130.1.5. JSTOR 26532658.
Martzloff, Vincent (2011). "Variation linguistique et exégèse paléo-italique. L'idiome sicule de Montagna di Marzo" [Linguistic variation and Paleo-Italic exegesis. The Sicilian idiom of Montagna di Marzo].  In van Heems, Gilles (ed.). La variation linguistique dans les langues de l'Italie préromaine: Actes du IVe Séminaire sur les langues de l'Italie préromaine organisé à l'Université Lumière-Lyon 2 et la Maison de l'Orient et de la Méditerranée, 12 mars 2009 [Linguistic variation in the languages of pre-Roman Italy: Proceedings of the 4th Seminar on the languages of pre-Roman Italy organized at the Université Lumière-Lyon 2 and the Maison de l'Orient et de la Méditerranée, March 12, 2009]. Série philologique. Vol. 45. Lyon, France: Maison de l'Orient et de la Méditerranée. pp. 93–130. ISBN 978-2-35668-021-1.
Martzloff, Vincent (2017). "Retour sur l'inscription sicule de Montagna di Marzo" [Return to the Sicilian inscription of Montagna di Marzo].  In Ancillotti, Augusto; Calderini, Alberto; Massarelli, Riccardo (eds.). Forme e strutture della religione nell'Italia mediana antica: III Convegno Internazionale dell'Istituto di Ricerche e Documentazione sugli antichi umbri 21–25 settembre 2011 [Forms and Structures of Religion in Ancient Central Italy: 3rd International Conference of the Institute of Research and Documentation on Ancient Umbrians 21–25 September 2011]. Studia Archaeologica. Vol. 215. Rome: L'Erma di Bretschneider. pp. 491–516. ISBN 978-88-913-0488-9.
Prag, Jonathan (2020). "The Indigenous Languages of Sicily". Palaeohispanica (20): 531–551. doi:10.36707/palaeohispanica.v0i20.376. ISSN 1578-5386. S2CID 230709663.
הערות שוליים

1 2  Hartmann 2017, p. 1854.
↑  de Simone 1999, p. 500; de Simone 2006, p. 690; Hartmann 2017, p. 1854.
↑  Palmer 1988, pp. 43–45; Agostiniani 1992, p. 538; Tribulato 2012, p. 167; Hartmann 2017, p. 1854.
↑  Hartmann 2017, p. 1855.
צניחה

צניחה באמצעות מצנח ספורטיבי, שניתן באמצעותו לנווט ולהגיע אל הקרקע במהירות נמוכה יחסית.
צניחה היא טכניקת שינוע של עצמים, שנעשית באמצעות הגדלת שטח הפנים של העצם הנופל נפילה חופשית באטמוספירה, כדי שהחיכוך עם האוויר יאט את התאוצה הנגרמת בשל כוח המשיכה, ויביא לידי ריחוף איטי ונחיתה רכה שהעצם הנופל יוכל לעמוד בה. הגדלת שטח הפנים נעשית באמצעות מצנח, שהוא חופה עשויה מחומר קל, דק וחזק. בדרך כלל הצניחה מתבצעת ממטוס, אך היא גם יכולה להתבצע מבניינים גבוהים או ממצוקים גבוהים.
בתחום הצבאי השתמשו בעבר בצניחה בעיקר בשעת מלחמה להצנחת צנחנים אל מעבר לקווי האויב כדי שיוכלו לפעול בעורפו. כיום משתמשים בצבאות בהצנחת ציוד, גם בעת אימונים. משתמשים כיום בצניחה להצנחת טייסים ממטוסי קרב שנפגעו תוך כדי טיסה באמצעות כיסא מפלט. בתחום האזרחי משמשים מצנחים בתרבות הפנאי כספורט אתגרי. בצניחה משתמשים גם להצנחת כבאים וציוד כיבוי ביערות שהגישה אליהם קשה. וכן להצנחת מזון, מים ותרופות לאזורי אסון או רעב.